कोलकाता। दक्षिणी कोलकाता के माजेरहाट में मंगलवार शाम एक पुल गिर गया। इससे कई गाड़ियां मलबे में दब गई। हादसे में अभी तक छह लोगों के घायल होने की खबर है। वहीं, कई लोगों के मलबे में दबे होने की आशंका जताई जा रही है। घटनास्थल पर राहत और बचाव दल के सदस्य पहुंच चुके हैं। यह पुल बेहाला को कोलकाता के दूसरे इलाकों से जोड़ता है। माजेरहाट रेलवे स्टेशन के पास ही यह ब्रिज बना है। बताया जा रहा है कि यह पुल 60 साल पुराना है।